בית המשפט העליון של ניו זילנד

בית המשפט העליון של ניו זילנד (באנגלית: Supreme Court of New Zealand) הוא הסמכות השיפוטית העליונה במדינת ניו זילנד. בית המשפט פועל במתכונתו הנוכחית משנת 2004, לאחר שהוועדה המשפטית המייעצת למלכה חדלה מלשמש כסמכות הערעור העליונה במדינה. בית המשפט העליון של ניו זילנד פועל במתכונתו הנוכחית מכוח חוק שהעביר הפרלמנט הניו זילנדי בשנת 2003. הוא קיים את דיוניו הראשונים ב-1 ביולי 2004. קנת' קית' היה בין השופטים הראשונים. בית המשפט העליון נקרא בשם זה עוד מ-1980, במטרה להפכו לסמכות עליונה בעתיד. הליך המינוי בבית המשפט מכהנים חמשה שופטים. הכהונה אינה קצובה בזמן, אך היא מסתיימת בגיל 70. השופטים ממונים על ידי שר המשפטים, שנוהג להיוועץ באופן בלתי מחייב בנשיאת בית המשפט העליון ובפרקליטת המדינה. את נשיא בית המשפט העליון בוחר ראש הממשלה. משכן בית המשפט בניין בית המשפט ממוקם בוולינגטון, בירת ניו זילנד. לכס השיפוט מונו בשנת 2004 ותיקי השופטים של בית הדין לערעורים שפעל באותה עת, ובראשם כיהנה הנשיאה שאן אליאס. מאז 14 במרץ 2019 מכהנת כנשיאת בית המשפט העליון הלן וינקלמן. קישורים חיצוניים אתר האינטרנט הרשמי של בית המשפט העליון של ניו זילנד (באנגלית) הערות שוליים